Na temelju članka 20. stavka 23. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. godine („Narodne novine“ broj 71/16.) i članka 30. Statuta Općine Sveti Ivan Žabno, Općinsko vijeće Općine Sveti Ivan Žabno, na 24. sjednici održanoj 28. ožujka 2017. donijelo je

**O D L U K U**

**o davanju suglasnosti za provedbu ulaganja u projekt „Izgradnje i opremanje vrtića“ na području Općine Sveti Ivan Žabno**

**I.**

 Ovom Odlukom daje se suglasnost Općini Sveti Ivan Žabno za provedbu ulaganja na području jedinice lokalne samouprave Općine Sveti Ivan Žabno, za ulaganje „Izgradnja i opremanje dječjeg vrtića“.

**II.**

Ulaganje iz točke I. ove Odluke planira se prijaviti na natječaj Programa ruralnog razvoja RH za razdoblje 2014.-2020., Mjera 07, Podmjera 7.4., tip operacije 7.4.1. Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnost te povezanu infrastrukturu.

**III.**

Ova suglasnost daje se na temelju dokumenta **Prilog uz odluku predstavničkog tijela jedinice lokalne samouprave o suglasnosti za provedbu ulaganja na području jedinice lokalne samouprave unutar Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020.,** koji čini sastavni dio ove Odluke.

**IV.**

Ova suglasnost izdaje se u svrhu prijave ulaganja navedenog u točki I. ove Odluke na natječaj za Mjeru 07, Podmjeru 7.4. tip operacija 7.4.1. Programa ruralnog razvoja RH za razdoblje 2014.-2020.

**V.**

Ova Odluka objavit će se u „Službenom glasniku Koprivničko-križevačke županije“.

KLASA: 361-02/17-01/01

URBROJ: 2137/19-01/1-17-4

Sveti Ivan Žabno, 28. ožujka 2017.

 PREDSJEDNICA:

 Dunja Trakoštanec Jokić